OpenLLM-France/wikimedia huggingface dataset:
# San Cristóbal uhartea (Ekuador)

San Cristóbal uhartea, Ekuadorko Galapagoak uhartediko uharte bat da, Ozeano Barean.
* Datuak: Q855652
* Multimedia: San Cristóbal (Galápagos) / Q855652
# Santa Isabel hilerria

Santa Isabel hilerria Arabako hiriburuan dagoen hilerria da. Zaramaga auzoan dago kokatuta eta XIX. mendearen hasieran eraiki zuten. Izena hartu zuen antzinako baseliza batetik, eta hastapenetan ehorzketa masiboak jaso zituen tifus izurrite batek eragindako heriotzen ondoren.
Gerra Zibilean eta Frankismoan zehar 200 pertsona inguru fusilatu zuten frankistek kanposantuaren atzealdean, besteak beste Lauaxeta idazlea 1937an.
XIX. eta XX. mendeetako estilo artistiko ezberdineko panteoiak ditu eta 2016an Hilerrien Lehiaketako finalisten artean izan zen, bere balio monumental eta historikoarengatik.

## Hilobiratutako pertsona nabarmenak

* Miguel Ricardo Alaba (1772-1843), gasteiztar militar, politikari eta jenerala.
* Sebastian Iradier (1809-1865), lantziegar musikagilea.
* Julian Zulueta (1814-1878), anuzitar indianoa, esklabo trafikatzailea eta politikaria.
* Mateo Moraza (1817-1878), gasteiztar politikaria eta legegilea.
* Juan Díaz de Garaio, Sacamantecas (1821-1881), egilaztar serieko hiltzailea.
* Heraclio Fournier González (1849-1916), arabar kartagilea.
* Manuel Iradier (1854-1911), gasteiztar esploratzailea eta zientzialaria.
* Nieves Partearroyo (1851-1932), Heraclio Fournierren emaztea.
* Fernando Amarika (1866-1956), gasteiztar margolaria.
* Teodoro Gonzalez de Zarate (1882-1937), gasteiztar enpresaburua, errepublikar politikaria eta Gasteizko alkatea.
* Ignacio Hidalgo de Cisneros (1894-1916), gasteiztar militar eta hegazkinlaria.
* Xabier Landaburu (1907-1963), gasteiztar politikari abertzalea eta EAJko alderdikidea.
* Micaela Portilla (1922-2005), gasteiztar antropologoa.

## Erreferentziak

* ↑ «Santa Isabel hilerria- Turismoa Vitoria-Gasteizen» www.vitoria-gasteiz.org (Noiz kontsultatua: 2023-04-21).
* ↑ "80 años del fusilamiento de Lauaxeta" (Diario de Noticias de Alava, 2017/06/26).
* ↑ EiTB. (2016/07/14). Gasteizko Santa Isabel hilerria, Espainiako onenen artean. .

## Ikus, gainera

* Zakatumba

## Kanpo estekak

* Informazioa udal webgunean.
* Datuak: Q20113721
* Multimedia: Cemetery of Santa Isabel, Vitoria-Gasteiz / Q20113721
# Santa Isabel katedrala (Malabo)

Santa Isabel katedrala Erromatar Eliza Katolikoaren katedral bat da, Ekuatore Gineako Malabo hiriburuko Independentzia hiribidean kokatua, eta hango artzapezpikutzaren egoitza. Katolizismoa da Ekuatore Gineako erlijio nagusia, eta katedral hau da Ekuatore Gineako eliza katolikorik handiena.

## Historia

Katedralaren eraikuntza 1897an hasi zen, lurralde horietako parrokiarrek, merkataritza-konpainiek eta Espainiako gobernuak, garai hartan jabea, emandako diruarekin. Tenpluko arkitektoa Luis Segarra Llairadó izan zen, eta 1916an inauguratu zen.
Tenplua da neogotiko estilokoa; azpimarratzekoak dira fatxada, bi 40 metroko altuerako dorre alboetan dituena, eta hiru nabeko egitura.
2020ko urtarrilaren 15eko arratsaldean teilatuan eragin zuen sute handia izan zuen.

## Erreferentziak

* ↑ Cathedrals in Equatorial Guinea. .
* 1 2 «Las llamas devoran la catedral de Santa Isabel en Malabo» El Comercio (Noiz kontsultatua: 2020-01-16).
* ↑ «Un incendio destruye la catedral de Malabo, joya de la arquitectura colonial española» EFE 2020-01-16 (Noiz kontsultatua: 2020-01-16).

## Kanpo estekak

* Datuak: Q8342845
* Multimedia: Cathedral of Malabo / Q8342845
# Santa Izabel do Oeste

Santa Izabel do Oeste Brasilgo udalerri bat da, Paraná estatuan kokatua. 14.070 biztanle ditu 321,182 km²ko eremuan.

## Ikus, gainera

* Paraná

## Kanpo estekak

* Datuak: Q1803324
* Multimedia: Santa Izabel do Oeste / Q1803324
# Santa Juana (Txile)

Santa Juana Txileko erdialdeko komuna eta hiri bat da. Biobío eskualdeko Concepción probintzian kokatuta dago. 2002ko erroldan, 13.147 biztanle zituen.

## Kanpo estekak

* (Gaztelaniaz) Santa Juanako udalaren webgunea.
* Datuak: Q187974
* Multimedia: Santa Juana, Chile / Q187974
# Santa Isabel eliza (Arbigano)

Santa Isabel eliza Arbiganoko parroki-eliza nagusia da.
2009ko martxoaren 20an Eusko Jaurlaritzak monumentu izendatu zuen, Sailkatutako Kultura Ondasuna.

## Eraikinaren deskripzioa

Gurutze latindarreko oinplanorik ez duen parrokia-eliza da. Burualdea estuagoa du, pinoian. Harlanduz, harlanduskaz eta luzitutako harlangaitzez egina dago. Elizaren bolumenak gurutze latindarreko oinplanoarekin bat egiten du iparraldean. Ipar-mendebaldean antzinako hilerria dago, horma batez inguratuta. Hegoaldean, berriz, bolumena prisma-formakoa da, sakristia eta elizpea gurutze-besoaren lerroraino iristen baitira. Hego-ekialdean prisma-formako kanpandorrea du. Kanpaien gaineko arkuak puntu-erdikoak dira, eta estalkia lau isurikoa. Hegoaldeko arkua hormatuta dago eta erlojua dago han. Dorrearen hego-ekialdea eta hego-mendebaldea horma-bular sendoz indartuta daude, pitzadurei eta ezegonkortasunari aurre egitearren.
Hegoaldetik du sarrera; puntu-erdiko elizate handia eta luneta-ganga zeharkatu behar dira elizara sartzeko. Sarrerak ateburu xumea du. Nabeak hiru atal eta burualdea ditu, azken hori luneta-gangaz egina. Beste hiru atalek ertz-ganga dute, lore handiekin. Kaperak kanoi-gangaz estalita daude. Epistola-kaperan, iparraldean, harlandua nabarmentzen da, nahiz eta luzituta egon; moldurazko sarrera-arkua eta inposta ditu. Nabearen muturrean koru altu bat dago, egurrezko karela duena. Sakristia txikia da, angeluzuzena, eta sabai soila du.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).
* ↑ Kultura Ondasun izendapena EHAAn

## Kanpo estekak

* Datuak: Q16518864
# Santa Isabel eliza (Ataun)

Santa Isabel eliza Gipuzkoako Ataun udalerriko Aia auzoan dagoen eliza bat da.

## Kanpo estekak

* Datuak: Q30003474
# Santa Isabel gaztelua (Pasaia)

Santa Isabel gaztelua Gipuzkoako Pasaia udalerriko Pasai Donibane barruti edo herrian dagoen gotorleku bat da. Pasaiako badiaren bokalean dago.

## Historia

1598an Karlos I.a Espainiakoaren aginduz Tiburcio Spanocchi ingeniari nagusiak gaztelu txiki bat eraikitzea proposatu zuen, Pasaiako portuko sarrera babesteko, baina 1620 arte Julio de Oviedok eta Francisco Lupecio kapitainak ez zuten lehenbiziko gotorleku proiektua erredaktatu, eta 1621ean eraikitzeari ekin zitzaion. Gaztelua Txurrutella errotatik hurbil kokatu zuten. Diru-baliabiderik ezak gotorlekua bukatzea eragotzi zuen, eta gauzatutako lehen fasean artilleriako plataformaren oinarria bakarrik egin zuten.
1633an lanak berriro moteldu ziren, Jeronimo de Soto eta Pedro Palear "Fratín" ingeniarien arteko desadostasunak zirela eta. 1638an eta 1719an gaztelu amaigabea frantziar gudarosteen esku geratu zen, eta hauek hainbat aldaketa garrantzitsu egin zituzten bertan. Geroago ere hainbatetan burutu ziren lanak gazteluan, eta halaz XX. mendearen hasierako pasaiatarrek ezagutu zuten gotorlekuaren itxurara heldu ginen.
1867an Santa Isabel gazteluak bere zerbitzu-bizitza amaitu zuen, nahiz hurrengo urteetan noizean behin erabili. Artilleriako plataforma, gazteluko elementu nagusia bera, suntsitu egin zuten XX. mendearen lehen erdialdean egin zituzten lanetan, portuko sarrerako kanala hobetzeko lanetan alegia. Gaur egun egoitza pribatu bat dago bertan.

## Eraikina

Itsasalderako zatia murru sendo batez osatuta zegoen, murru etena zen, sei zatikoa, eta hauek ez ziren ez luzera ez norabide berdinekoak. Murru honexek eusten zion plataforma nagusiko lubetari. Portuko kanalaren ahora zuzenean begiratzen zuen parapeto-zatian lau kanoi-zulo zeuden eta, hauen azpian, beste hiru, lurpeko beste hainbeste kasamatatan kokatuta. Harresiko ataletako bik bat egiten zuten tokian, zaintzako garita bat zegoen sartuta.
Lehorrera begirako aldean, berriz, harresi garai bat zegoen, eta honen gainean parapeto ahul baten babesean egon zitezkeen soldaduak. Harresia bederatzi atal motzez osatuta zegoen, hauen norabideak desberdinak ziren, eta sortzen zituzten espazioetako batean eraikin txiki bat kokatu zuten (kaperauaren etxea izan zen eta, geroago, artilleriako kuartela). Murru beraren babesean, baina altuera txikiagotik abiatuta inolaz ere, neurri handiagoko eraikin bat zegoen, oinplano angeluzuzenekoa, lau oineko altuera zuena eta kuartel gisa erabili zutena.

## Kanpo estekak

* Datuak: Q20493052
* Multimedia: Castillo de Santa Isabel, Pasajes / Q20493052
# Santa Izabel do Pará

Santa Izabel do Pará Brasilgo udalerri bat da, Pará estatuan kokatua. 73.019 biztanle ditu 717,662 km²ko eremuan.

## Ikus, gainera

* Pará

## Kanpo estekak

* Datuak: Q2008554
* Multimedia: Santa Isabel do Pará / Q2008554
# Santa Isabelgo geltokia

Santa Isabel Espainiako Kantabriako probintziako tren geltoki bat da, Reocín udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Oviedo — Santander

## Zerbitzuak

Santanderko Renfe Aldiriak
 Zerbitzua  Hasiera  Ibilbidea  Amaiera ⁠
 C-2SantanderValdecilla–la Marga • Cazoña • Adarzo • Bezana • Mompia–Mortera • Boo de Pielagos • Mogro • Gornazo • Mar • Requejada • Barreda • Torrelavega–Erdia • Altamira • Ganzo • Puente San Miguel • Santa Isabel • San Pedro • Golbardo • Casar de Periedo • Virgen de la Peña • OntoriaCabezon de la Sal :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q18603249
iea  Santanderko Renfe Aldiriak :
# Saint-Romain-sur-Gironde

Saint-Romain-sur-Gironde Frantziako udalerria da, Itsas Charente departamenduan dagoena, Poitou-Charentes eskualdean. 2013an 61 biztanle zituen.

## Demografia
### Biztanleria

2007an Saint-Romain-sur-Gironde udalerrian erroldatutako biztanleak 50 ziren. Familiak 28 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 12 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 42 etxebizitza zeuden, 26 familiaren etxebizitza nagusia ziren, 6 bigarren erresidentzia ziren eta 10 hutsik zeuden. Etxebizitza guzti hauek 39etxeak ziren. 26 etxebizitza nagusietatik 24 bere jabearen bizilekua ziren eta 2 alokairuan okupaturik zeuden; 1ek bi gela zituen, 4 etxek hiru zituzten, 10 etxek lau zituzten eta 11 etxek bost zituzten. 19 etxek euren parking plaza propioa zuten azpian. 9 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Romain-sur-Gironde udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 0 |
| 0 | 65-69 | 8 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 0 | 45-49 | 4 |
| 0 | 40-44 | 0 |
| 8 | 35-39 | 0 |
| 0 | 30-34 | 8 |
| 4 | 25-29 | 0 |
| 0 | 20-24 | 0 |
| 8 | 15-19 | 0 |
| 4 | 10-14 | 4 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 37 ziren, horien artean 21 aktiboak ziren eta 16 inaktiboak ziren. 21 pertsona aktiboetatik 18 lanean zeuden (14 gizon eta 4 emakume) eta 3 langabezian zeuden (1 gizon eta 2 emakume). 16 pertsona inaktiboetatik 8 erretiraturik zeuden, 1 ikasten zegoen eta 7 "bestelako inaktibo" gisa sailkaturik zeuden.

### Ekonomia jarduerak

2000. urtean Saint-Romain-sur-Gironde udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1439021
* Multimedia: Saint-Romain-sur-Gironde / Q1439021
# Saint-Romain (Quebec)

Saint-Romain Quebeceko udalerri bat da, Kanadan. Estrie eskualdean kokatuta dago, eta horren barruan dagoen Le Granit konderriko eskualde udalerria da.. 2011ko zentsoaren arabera 707 biztanle zituen 112.32 kilometro koadroko azaleran.

## Kanpo estekak

* Datuak: Q3463295
* Multimedia: Saint-Romain, Quebec / Q3463295
# Saint-Marc-sur-Richelieu (Quebec)

Saint-Marc-sur-Richelieu Quebeceko udalerri bat da, Kanadan. Montérégie eskualdean kokatuta dago, eta horren barruan dagoen La Vallée-du-Richelieu konderriko eskualde udalerria da.. 2011ko zentsoaren arabera 2,05 biztanle zituen 60.71 kilometro koadroko azaleran.

## Kanpo estekak

* Datuak: Q3462861
* Multimedia: Saint-Marc-sur-Richelieu / Q3462861
# Saint-Marc-de-Figuery (Quebec)

Saint-Marc-de-Figuery Quebeceko udalerri bat da, Kanadan. Abitibi-Témiscamingue eskualdean kokatuta dago, eta horren barruan dagoen Abitibi konderriko eskualde udalerria da.. 2011ko zentsoaren arabera 771 biztanle zituen 81.50 kilometro koadroko azaleran.

## Kanpo estekak

* Datuak: Q3462855
* Multimedia: Saint-Marc-de-Figuery / Q3462855
# Saint-Marc-des-Carrières (Quebec)

Saint-Marc-des-Carrières Quebeceko udalerri bat da, Kanadan. Capitale-Nationale eskualdean kokatuta dago, eta horren barruan dagoen Portneuf konderriko eskualde udalerria da.. 2011ko zentsoaren arabera 2,862 biztanle zituen 16.64 kilometro koadroko azaleran.

## Kanpo estekak

* Datuak: Q142320
* Multimedia: Saint-Marc-des-Carrières / Q142320
# Saint-Marc-du-Lac-Long (Quebec)

Saint-Marc-du-Lac-Long Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen Témiscouata konderriko eskualde udalerria da.. 2011ko zentsoaren arabera 440 biztanle zituen 148.88 kilometro koadroko azaleran.

## Kanpo estekak

* Datuak: Q3462858
* Multimedia: Saint-Marc-du-Lac-Long / Q3462858
# San Petri eliza (Santsomain)

San Petri eliza Nafarroa Garaiko Orbaibar ibarreko Leotz udalerriko Santsomain lekuan kokatutako XII. mendeko kristiau eliza bat da. Gotiko estiloa ditu.

## Eraikina

1200 inguruko eraikin protogotiko txikia da, Orbaibarrako parrokia-tenplu gehienak bezala. Osorik kontserbatzen da, nabe luze batera mugatzen da, kanoi erdi zorrotzeko gangarekin, eta sekzio angeluzuzeneko lau zati sendo ditu, biribilkizko mentsuletan deskargatzen dutenak, zutabeetako tarteko bat izan ezik. Mentsulen parean, horrelako eraikinetan ohikoa denez, inposta leun bat dago. Burualdea zirkuluerdi-formako absidea da, eta arku zorrotzeko leiho txaranbeldua du, labe-ganga tipiko batez estalia. Epistolaren aldean oinplano karratua eta kupula beheratua dituen sakristia bat dago, 1570etik aurrera Joan Amasa harginak landu zuena. Monumentuaren kanpoaldeak harlanduzko horma indartsuak dira, kontrahormen bidez sendotuak, eta oinaldean dorre prismatiko bat dago, zirkuluerdiko baoekin. Epistolaren horman arku zorrotzeko portada ederra irekitzen da. Baketoidun arkibolta bikoitzeko abozina, molduratutako zutabetxoetan bermatzen dena. Zutabetxo horiek hostozko kapitelez errematatuta daude, eta haien modeloek gotikorantz egiten dute; multzoa Krismoia duen tinpanoak osatzen du. Hori guztia arku zorrotz baten azpian babesten da, hormaren lodia bezain sakona. Tenplu honen exornoari dagokionez, eraikinaren garai bereko harrizko bataiarri bat eta Santsomaingo jauregiko armak erakusten dituen XVI. mendeko hilobi lauda bat baino ez dira kontserbatu. Erretaulak eta irudiak Nafarroako hainbat parrokiatan eta Iruñeko Elizbarrutiko Museoan banatuta daude. Toki horretan gordetzen da XVI. mendeko bere erretaula nagusi zaharraren zati bat, zeinaren margoak Ramon Ozkaritzenak izan diren.

## Erreferentziak

* Nafarroako Entziklopedia Handia | SANTSOMAIN. (Noiz kontsultatua: 2022-02-01).

## Ikus gainera

* Santsomain
* Leotz
* Orbaibar
* Erdialdea

## Kanpo estekak

* Datuak: Q112676552
# San Petri eliza (Simacourbe)

San Petri eliza (frantsesez: Église Saint-Pierre; okzitanieraz: Glèisa de Sent Pèir) Simacourbeko eliza katolikoa da, 1925etik aurrera Frantziako monumentu historikoa dena.

## Erreferentziak

* ↑ Mérimée, Frantziako Kultura Ministerioa. Église saint-Pierre. .

## Kanpo estekak

* Datuak: Q3584116
* Multimedia: Église Saint-Pierre de Simacourbe / Q3584116
# San Petri eliza (Sévignacq)

San Petri eliza (frantsesez: Église Saint-Pierre; okzitanieraz: Glèisa de Sent Pèir) Sévignacqeko eliza katolikoa da, 2004tik Frantziako monumentu historikoa dena.

## Erreferentziak

* ↑ Mérimée, Frantziako Kultura Ministerioa. Église Saint-Pierre. .

## Kanpo estekak

* Datuak: Q3584121
* Multimedia: Église Saint-Pierre de Sévignacq / Q3584121
# San Petri eliza (Tutera)

San Petri eliza Tuteran zegoen eliza izan zen, San Petriren omenez sagaratua. San Petri hiriko antzinako zaindaria izan zen, Alfontso Borrokalariak abuztuaren 1ean (san Petriad vincula edo kateaturaren egunean) Tutera konkistatu baitzuen.
1135ean lehendabizikoz aipatua, 1567an sute bat izan zuen eta 1702an zaharberritu zuten. 1805ean itxi eta erortzeko zorian zegoenez 1813an bota zuten.

## Erreferentziak

* ↑ Martínez-Escalada, J.. (1999). Historia de Tudela contada por sus calles. Zaragoza: Navarro&Navarro, 565 or..
* ↑ García Gainza, M.A., Heredia Moreno, M.C., Rivas Carmona, J. & Orbe Sivatte, M.. (1980). Merindad de Tudela. in: Catalogo Monumental de Navarra. I Institución Príncipe de Viana, Arzobispado de Pamplona, Universidad de Navarra, 492 or..

## Kanpo estekak

* Datuak: Q5911128
* Multimedia: Church of San Pedro (Tudela) / Q5911128
# San Petri eliza zaharra (Estrasburgo)

San Petri eliza zaharra (frantsesez: Église Saint-Pierre le Vieux, alemanez: Alt-Sankt-Peter) Estrasburgoko eliza bat da, eliza katolikoa eta luteranoa eraikin berean dituena.

## Historia

San Petri eliza 1130. urtean aipatzen da aurreneko aldiz. Erdi Aroan Estrasbugoro elizbarrutiko bederatzi elizetako bat zen.
1398ko maiatzaren 22an Honau abadetxeko kapera ekarri zen, aurrez zegoen Rhinauk uholdea jasan ondoren, eta mezatarako aldare nagusia izan zen.
1529ko otsailaren 20an Estrasburgo hiriak Erreformaren alde egin zuen eta eliza luteranoa bihurtu zen. 1535ean eskola latindarra ireki zen elizan.
1681ean Frantziak Estrasburgo anexionatu zuen eta bi urte beranduago Luis XIV.a Frantziakoak elizaren zati bat katolikoi itzultzeko agindua eman zuen. Harrizko hesi bat eraiki zen kultu biak banatzeko. 2012 arte ez zen eliza biak konektatuko zituen aterik eraiki harresi horretan.
XIX. mendean elizaren alde katolikoa handitu egin zen. Conrath arkitektuak diseinatu zuen eta 1867an ireki zen.

## Erlikiak eta artelanak

Eliza katolikoak Brigit Kildarekoaren erlikiak ditu, bai eta monumentu historiko izendapena duten hainbat artelan ere.
* "Kristoren pasioa": Heinrich (edo Henri) Lutzelmann-ek (1485) egindako hamar irudi gotikoko seriea.
* "San Piterren bizitzaren eszenak": egurrean egin dako pizkundeko lau erliebe lan.
* "Pizkunde ondorengo Kristoren bizitzako eszenak": 1504ko margolanak.
Eliza luteranoak ere baditu artelanak:
* "Familia sakratua": Hans Wydyz (1520. hamarkadakoa)

## Iruditegia

* Eliza katolikoaren ataria.
* Eliza katolikoaren gangak.
* Eliza luteranoa.
* "Kristoren pasioa".

## Erreferentziak

* ↑ «Église Saint-Pierre-le-Vieux de Strasbourg - France - Lutheran Churches on Waymarking.com» www.waymarking.com (Noiz kontsultatua: 2022-08-14).
* ↑ (Frantsesez) «Chapitre de la collégiale Saint-Pierre-le-Vieux. Strasbourg» data.bnf.fr (Noiz kontsultatua: 2022-08-14).
* ↑ (Ingelesez) Greschat, Martin. (2004-01-01). Martin Bucer: A Reformer and His Times. Westminster John Knox Press ISBN 978-0-664-22690-9. (Noiz kontsultatua: 2022-08-14).
* ↑ (Frantsesez) Bornert, René. (1981). La réforme protestante du culte à Strasbourg au XVIe siècle: (1523-1598). Approche sociologique et interprétation théologique. Brill Archive ISBN 978-90-04-06264-1. (Noiz kontsultatua: 2022-08-14).
* ↑ (Frantsesez) «Etats généraux du christianisme : la porte de l'oecuménisme s'est ouverte à Strasbourg» La Vie.fr 2012-10-11CEST20:56:00+02:00 (Noiz kontsultatua: 2022-08-14).
* ↑ «10 tableaux : la Passion du Christ» www.pop.culture.gouv.fr (Noiz kontsultatua: 2022-08-14).
* ↑ «4 bas-reliefs : scènes de la vie de saint Pierre» www.pop.culture.gouv.fr (Noiz kontsultatua: 2022-08-14).
* ↑ «4 tableaux : scènes de la vie du Christ après la Résurrection» www.pop.culture.gouv.fr (Noiz kontsultatua: 2022-08-14).
* ↑ «Bas-relief : la Sainte Parenté» www.pop.culture.gouv.fr (Noiz kontsultatua: 2022-08-14).

## Kanpo estekak

* Datuak: Q2212725
* Multimedia: Église Saint-Pierre-le-Vieux de Strasbourg / Q2212725
# San Petri eta San Paulo

Kristautasunean, San Petri eta San Pauloaren ospakizuna Petri eta Paulo Tarsokoaren martirioa ospatzen duen jaialdia da. Urtero ekainaren 29an ospatzen dute.
Azken hamarkadetan, jaialdi hau garrantzitsua izan da ekumenismo modernoarentzat, izan ere, data horretan Erromako Aita Santuak eta Konstantinoplako Patriarkak elizkizunak egin dituzte.

## Kanpo estekak

* Datuak: Q153043
* Multimedia: Feast of Saints Peter and Paul / Q153043
# San Petri eliza (Sévignacq-Meyracq)

San Petri eliza (frantsesez: Église Saint-Pierre; okzitanieraz: Glèisa de Sent Pèir) Sévignacq-Meyracqeko eliza katolikoa da, 1997tik Frantziako monumentu historikoa dena.

## Erreferentziak

* ↑ Mérimée, Frantziako Kultura Ministerioa. Église Saint-Pierre. .

## Kanpo estekak

* Datuak: Q3584122
* Multimedia: Église Saint-Pierre de Sévignacq-Meyracq / Q3584122
# San Petri eliza (Thèze)

San Petri eliza (frantsesez: Église Saint-Pierre; okzitanieraz: Glèisa de Sent Pèir) Thèzeko eliza katolikoa da, 1997tik aurrera Frantziako monumentu historikoa dena.

## Erreferentziak

* ↑ Mérimée, Frantziako Kultura Ministerioa. Église Saint-Pierre de Thèze. .

## Kanpo estekak

* Datuak: Q3584131
* Multimedia: Église Saint-Pierre de Thèze / Q3584131
# San Petri eliza (Ortheze)

San Petri eliza (frantsesez: Église Saint-Pierre; okzitanieraz: Glèisa de Sent Pèir d'Ortès) Orthezeko eliza katolikoa da, 1939tik Frantziako monumentu nazionala dena.
XIV. eta XV. mende artean eraiki eta XIX. mendean berreraiki zuten. Léon Bonnatek bertan lan egin zuen.

## Kanpo estekak

* Datuak: Q3583754
* Multimedia: Église Saint-Pierre d'Orthez / Q3583754